stanford-oval/wikipedia huggingface dataset:
Kidō senshi Gundam Age
Vastaanotto > Sarjan aikana

Sarja alkaa jännitystilanteesta, jossa päähenkilöiden on paettava tuhoutumaisillaan olevasta avaruussiirtokunnasta. Sarjan alettua vanhat fanit kritisoivat juonta, käsikirjoitusta ja ohjausta mm. ristiriidoista ja opportunistisista juonenkäänteistä. Hämmennystä aiheutti myös se, ettei vihollisten todellinen luonne ollut selvillä tarinan alussa, mikä teki mahdottomaksi aiempien Gundam-sarjojen tyylisen vastakkainasettelun, joskin osa näki tämän vahvuutena. Naispäähenkilöistä yleisesti ottaen pidettiin, ja katsojia kiinnosti myös, kummasta naispäähenkilöstä tulisi seuraavan sukupolven sankarin äiti. Kuudennessa jaksossa vieraileva hahmo Iwark Briar kritisoi hallitsevaa yläluokkaa alemman luokan kansalaisten heikon tilan johdosta, ja tapahtuman yhteydessä käytettiin taustalla hivenen yllättäen viivaefektejä, mistä syntyi Iwarkin ”Shiirarete irun da!” -repliikin kanssa interetmeemi. Ensimmäisen osion lopussa, jaksoissa 14–15 tapahtuva Yurin L’Cielin kuolema ja kostoteemat taas tarjosivat vakavampia elementtejä nuoremmille suunnatumpaan alkusarjaan nähden.
Sarjan ensimmäinen osa, Flit-osa, nousi puheenaiheeksi niin hyvässä kuin pahassaa. Laajalle katsojakunnalle suunnattua sarjaa pidettiin yksioikoisena ja tarinankuljetusta liian nopeatempoisena. Vanhat fanit olivat sitä mieltä, että sarja oli liian ilmeisesti lapsille suunnattu, mutta sarja vastaanotto nuorempien katsojien keskuudessakaan ei ollut järin hyvä. Bandain katsojatutkimusten mukaan Gundam-sarjan peruskivet, kuten elämä avaruussiirtokunnissa ja avaruustaistelut, eivät vedonneet nuorempiin katsojiin.
Blu-ray-levyjen ennakkomyynnin alkaessa Amazon.co.jp:n sivulle kertyi useita negatiivisia kommentteja sarjasta jopa flame-sodaksi asti, ja jopa 70 % kommentoijista oli arvioinut sarjan vain yhden tähden arvoiseksi. Vastaavia esimerkkejä on internetin historiassa muitakin, ja niitä voidaan pitää ainakin merkkinä siitä, että sarjasta kiinnostuneita on paljon.
Monien aiempien Gundam-teosten suosio on kasvanut kesken sarjan tai vasta lähetyskierroksen loppumisen jälkeen, ja koska sarja oli jaettu kolmeen osaan, oli tekijöillä hyvä tilaisuus yrittää tehdä parannuksia sarjaan osien välillä. Tämän vuoksi toista osaa kohtaan asetettiin yhä odotuksia.
Toinen osa, Asemu-osa, alkoi tyyliltään hyvin erilaisena kuin ensimmäinen osa. Tarina alkoi päähenkilön ollessa koulussa, mikä ei ollut tekijöiden alkuperäinen tarkoitus, koska tämän uskottiin olevan enemmän nuorten katsojien mieleen. Hinon Twitter-kommenttien perusteella toisen osan vastaanotto oli huomattavasti ensimmäistä osaa parempi.
Vastaanotto > Kaupallinen menestys

Sarjan katsojaprosentti on nuorille katsojille suuntaamisesta huolimatta liikkunut kahden prosentin tuntumassa, mikä on huomattavasti vähemmän kuin Kidō senshi Gundam Seedillä, jonka katsojaluvut olivat 4–5 %:n luokkaa. Erityisesti lapsikatsojien (4–12-vuotiaat), joille sarja oli erityisesti tarkoitettu, keskuudessa katsojaluvut ovat olleet jatkuvasti heikkoja, jopa niin alhaisia, ettei niitä ole voitu mitata. Toiseen, Asemu-osaan ja kolmanteen, Kio-osaan siirryttäessäkään lapsikatsojien määrä ei noussut toivotusti. Pienoismallimyyntikään ei ole vastannut sarjan alkua edeltäneitä odotuksia ja hyvää aloitusta, vaan huhut ovat kertoneet heikosta tuloksesta.. 10. helmikuuta 2012 julkaistu ensimmäinen blu-ray-erikoisensipainos myi alussa 1991 kopiota, ja maaliskuuhun asti paketteja oli mennyt kaupaksi yhteensä 2300 kappaletta, mikä ei aiempien Gundam-teosten videomyyntiin verrattuna ole erityisen hyvä tulos.
Sijoittajien keskuudessa taas sarjan lisensointi on sujunut hyvin, ja tällä on joidenkin analyysien mukaan ollut kohottava vaikutus Sōtsūn osakekurssiin.. Sarja oli myös suosittu muualla Aasiassa, jossa sitä näytetään samanaikaisesti Japanin kanssa 29 maassa. Sarjaan pohjautuvia pienoismalleja on myös kaupan 10 maassa Kiina mukaan lukien, tammikuussa 2012 sarjan kokonaiskatsojamäärä rikkoi 6,4 miljoonan katsojan rajan, ja myyntiluvutkin ovat rikkoneet niille asetetut tavoitteet.
Kazunori Ueno, Bandain pääjohtaja, on julkisuudessa rauhoitellut sarjan heikosta menestyksestä huolestuneita. Uenon rauhallisuuden on arveltu johtuvan siitä, että Gundam-oheistuoteteollisuus kokonaisuutena on hyvällä tolalla, vaikka sen johtavana brandinä on nyt pikemminkin Kidō senshi Gundam UC. Ueno on mukaan vie aikansa, että uusi sarja löytää katsojansa, ja että aiempien Gundam-teosten perusteella voi odottaa, että vie noin puoli vuotta, ennen kuin katsojat ottavat uuden sarjan ja sen maailman omakseen. Kuitenkin hän uskoo, että kerran sarjaan ihastuneet pysyvät mukana pitkään.
Tarina > Juoni

Sarjan kerronta etenee kolmessa sukupolvessa, ja tarinan osat on jaoteltu päähahmon mukaan ”Flit-osaksi”, ”Asemu-osaksi”, ”Kio-osaksi” ja ”Kolmen sukupolven osaksi”.
Aiemmissa Gundam-teoksissa on pääasiallisesti käsitelty vastakkain olevia ihmisryhmittymiä, joiden ideologiat ovat olleet vastakkaisia, mutta Gundam Agen Flit-osan tarina alkaa tilanteesta, jossa vihollisen todellisesta luonteesta ei ole varmuutta. Viholliset ovat todellisuudessa 150 vuotta ennen tarinan alkua Marsiin lähteneiden siirtokuntalaisten jälkeläisiä, hylätty kansa, mutta katsojat saavat tietää tämän vasta ensimmäisen osan lopulla, mihin asti päähahmot uskovat hallituksen propagandan vuoksi vihollisten olevan avaruusolentoja. Sekä päähenkilö Flit että emoaluksen kapteeni Grodek ovat menettäneet perheenjäseniään iskuissa, ja muut hahmot varoittavat heitä koston mielettömyydestä, mutta kumpikin jatkaa taistelua varmistaakseen, etteivät muut joutuisi kokeaan heidän kohtaloaan. Samalla he onnistuvat vakuuttamaan myös eri mieltä olevat vastustamaan yhteistä vihollista. Suunnitelmista ja sarjan rakenteesta vastaava Hino kuitenkin varoittaa, ettei heidän ratkaisunsa välttämättä ole oikea, ja kun vihollisen todellinen olemus ensimmäisen osion lopussa paljastuu, koston järkevyys asettuu jälleen kyseenalaiseksi.
Tarina > Taustatarina

Tarinan näyttämönä on Maapallon ympäristö vuosisatojen päässä siitä, kun ihmiskunta on laajentunut asumaan avaruuteen. Ihmisten avaruuden herruudesta keskenään käymien lukuisten sotien jälkeen rauhan luultiin viimein Maan liittovaltion perustamisen myötä saapuneen, mutta sodatonta aikaa kesti vain hetken.
Vuonna A.G. 101 UE, tuntematon vihollinen hyökkäsi yllättäen maanpiiriin ja tuhosi avaruussiirtokunta Angelin. Tämän ”enkelin lankeemuspäivän” jälkeen UE:n hyökkäykset ihmiskuntaa kohtaan jatkuivat lakkaamatta.
Sarja alkaa siitä, kun seitsenvuotiaan Flit Asunon, jonka kotisiirtokunnan kimppuun UE on hyökännyt, kuolemaisillaan oleva äiti luovuttaa tälle ”Age-laitteen”. Sen jälkeen tarina kuvaa Flitin, hänen poikansa Asemun ja pojanpoikansa Kion sekä ”pelastajaksi” kutsutun Gundam-robotin satavuotista taistelua UE:ta vastaan.
Hahmot > Ensimmäisen osan hahmot

Sarjan ensimmäinen osio tapahtuu vuonna A.G. 115. Ensimmäisen osion päähenkilö Flit taistelee sotilastuttaviensa kanssa sota-alus Diva tukikohtanaan, mutta aluksen kapteeni Grodekin omapäisten ratkaisujen vuoksi he irtaantuvat Liittovaltion armeijasta ja päätyvät pettureiksi. Lopulta he hyökkäävät entisten Zalam- ja Euba-valtioiden kannattajien kanssa UE:n päämajaan. UE-vihollisryhmittymän todelliset kasvot paljastuvat ensimmäisen osan lopulla.
Hahmot > Toisen osan hahmot

Toinen osa alkaa vuodesta A.G. 140 ja kuvaa aluksi päähenkilö Asemun elämää koulussa. Tämän jälkeen sarjassa hypätään vuosi eteenpäin, jolloin Asemu taistelee Divan miehistön jäsenenä. Ensimmäisessä osassa UE:ksi kutsuttua vihollisjoukkoa sanotaan nyt vaganeiksi, ja sarjassa näytetään tapahtumia myös heidän näkökulmastaan.
Hahmot > Kolmannen ja neljännen osan hahmot

Kolmas osa alkaa vuodesta A.G. 164.
Taistelukoneet

Sarjassa pyrittiin luomaan selvä ero eri sukupolvien aseistuksen välille. Sarjan tekijät pyrkivät pitämään myös huolen siitä, ettei koneiden kyvyissä ja niiden kuvauksessa tapahtuisi huomattavaa inflaatiota sukupolvien vaihtuessa.
Taistelukoneet > Gundam Age

Joka sukupolven pääkoneita. Niihin kuuluu ”Age-järjestelmä”, joka jäljittelee eliöiden evoluutiota ja rakentaa automaattisesti uusia aseita sotakoneille. Age-robotit voivat käyttää puvuiksi kutsuttuja varusteita, jotka muuttavat niiden taisteluominaisuuksia.
Mäntän hautausmaa

Mäntän hautausmaa on vuonna 1921 käyttöön otettu puistohautausmaa Mäntän keskustassa Mänttä-Vilppulassa. Siellä on sankarihautausmaa, ja hautausmaan vieressä on siunauskappeli.
Hautausmaalla ovat muistopatsaat:
Sankaripatsas (patsas Sakari Tohka, jalusta Erik Bryggman)
Monoliitti (Harry Kivijärvi)
Karjalaan jääneiden vainajien muistomerkki (Kirsti Liimatainen)
Serlachiuksen hautamuistomerkki (Emil Wikström)
Huivityttö - Suru (Emil Halonen)
Hautamuistomerkkejä

| Julkinen teos | Paikka | Kartalla | Tekijä | Paljastusvuosi | Kuva | WD |
| --- | --- | --- | --- | --- | --- | --- |
| Serlachius-suvun hautamuistomerkki |  | 62.0232°N, 24.6534°E | Wikström, EmilEmil Wikström | 1937 |  |  |
Myotiliini

| --- | --- |
Myotiliini

Malli myotiliinin rakenteesta
Tunnisteet
Tietokannat
Entrez: 9499
UniProt: Q9UBF9
Myotiliini on proteiini, jota on poikkijuovaisessa lihaskudoksessa ja sydänlihaskudoksessa. Mutaatiot myotiliinigeenissä saattavat aiheuttaa lihassurkastumasairauksia.
Merkitys

Myotiliini on lihaksen niin kutsutuissa  Z-levyissä sijaitseva proteiini, joka toimii omalta osaltaan lihaksen sarkomeerien rakenteen säilyttäjänä ja organisoijana. Myotiliinin poisto johtaa sarkomeerin rakenteen tuhoutumiseen. Myotiliini sitoutuu alfa-aktiniiniin, joka puolestaan on tärkeä aktiinisäikeitä järjestyksessä pitävä proteiini. Lisäksi myotiliini sitoutuu filamiini C:hen, F-aktiiniin ja FATZ-nimiseen proteiiniin.
Merkitys > Sairaudet

Myotiliinimutaatiot aiheuttavat erilaisia lihassairauksia. Tällaisia ovat esimerkiksi erilaiset lihasdystrofiat, kuten Limb-girdle –tyyppinen dystrofia, jotka johtavat lihasten surkastumiseen. Lihassurkastumia aiheuttavat virheellisen myotiliinin lisäksi myös mutaatiot monissa muissa lihasproteiinien geeneissä.
Rakenne

Myotiliiniproteiinista on tunnistettu kaksi samanlaista proteiinidomeenia. Nämä domeenit kuuluvat immunoglobuliinin kaltaisiin domeeneihin (engl. Ig-like domain). Immunoglobuliinin kaltaiset domeenit toimivat yleensä proteiinien vuorovaikutusten välikäsinä, joten nämä domeenit saattavat mahdollistaa myotiliinin sitoutumisen moniin lihassolun proteiineihin. Myotiliini ei kuitenkaan sitoudu alfa-aktiniiniin näiden domeenien kohdalta.
Myotiliinin immunoglobuliinin kaltaiset domeenit muistuttavat läheisesti toisen lihasproteiinin, jättimäisen titiinin domeeneja. Myotiliini onkin saanut nimensä titiiniä muistuttavasta rakenteestaan (engl. myofibrillar protein with titin-like Ig domains).
Myotiliini kuuluu proteiiniperheeseen, jonka muilla jäsenillä, palladiinilla ja myopalladiinilla, on myös immunoglobuliinin kaltaiset domeenit. Myotiliinin kolmiulotteista rakennetta ei ole selvitetty (26.7.2007).
Genetiikka

Myotiliinigeeni sijaitsee kromosomistossa kohdassa 5q31. Geenin koko on alle 20 000 emäsparia ilman promoottorialuetta. Geeni sisältää 10 eksonia, joista ensimmäistä ja samalla pienintä ei transloida.
Sarkomeerin rakenne:
S = Sarkomeeri, lihaksen toiminnallinen yksikkö
A = A-nauha, osa jossa on myosiinia
I = I-nauha, osa, jossa on vain aktiinia
H = H-vyöhyke, osa, jossa on vain myosiinia
Z = Z-levy, sarkomeerin rajapinta, jossa myotiliinia esiintyy 
M = M-linja, sarkomeerin keskus
Muukalaisia junassa

| Muukalaisia junassa> Strangers on a Train |
| --- | --- |

Ohjaaja:  Alfred Hitchcock
Käsikirjoittaja:   Raymond Chandler  Czenzi Ormonde  Sovitus: Whitfield Cook 
Perustuu:  Patricia Highsmith
Tuottaja:  Alfred Hitchcock
Säveltäjä:  Dimitri Tiomkin
Kuvaaja:  Robert Burks
Leikkaaja:  William H. Ziegler
Tuotantosuunnittelija:  Ted Haworth
Pukusuunnittelija:  Leah Rhodes
Pääosat:   Farley Granger  Ruth Roman  Robert Walker  Leo G. Carroll  Patricia Hitchcock 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:   Yhdysvallat 30. kesäkuuta 1951  Suomi 7. maaliskuuta 1952 
Kesto:  101 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Muukalaisia junassa (engl. Strangers on a Train) on Alfred Hitchcockin ohjaama yhdysvaltalainen jännityselokuva vuodelta 1951. Se perustuu Patricia Highsmithin samannimiseen romaaniin, ja käsikirjoituksen tekivät dekkarikirjailija Raymond Chandler ja Czenzi Ormonde.
Juoni

Muukalaisia junassa kertoo kahdesta miehestä, jotka kohtaavat sattumalta junavaunussa: Guy Haines (Farley Granger) on menestynyt tenniksen­pelaaja, ja Bruno Anthony (Robert Walker) on psykopaatti. Anthony ehdottaa, että koska kumpikin haluaa päästä eroon epämieluisasta lähiomaisesta — Haines huikentelevaisesta vaimostaan Miriamista, Anthony isästään —, he ”vaihtaisivat murhia” ja niin kumpikaan ei jäisi kiinni rikoksesta. Ensimmäinen murha tapahtuu, ja sen jälkeen psykopaatti koettaa pakottaa tenniksen­pelaajan täyttämään oman osansa sopimuksesta.
Vastaanotto

Neljän epäonnistuneen Hitchcock-elokuvan jälkeen Muukalaisia junassa oli jälleen niin yleisö- kuin arvostelumenestys. Elokuvaa tosin kritisoitiin heikosta vuoropuhelusta ja henkilöhahmojen vajaavaisuudesta, mutta elokuvallinen kerronta on mestarillista, ja jännittävä juoni tempaisee katsojan mukaansa.
Rooleissa

| 0 | 1 | 2 |
| --- | --- | --- |
|  Farley Granger  | … |  Guy Haines   |
|  Ruth Roman  | … |  Anne Morton   |
|  Robert Walker  | … |  Bruno Anthony   |
|  Leo G. Carroll  | … |  Morton   |
|  Patricia Hitchcock  | … |  Barbara Morton   |
|  Kasey Rogers  | … |  Miriam Joyce Haines   |
|  Marion Lorne  | … |  Rouva Anthony   |
|  Jonathan Hale  | … |  Herra Anthony   |
|  Howard St. John  | … |  Turley   |
|  John Brown  | … |  Professori Collins   |
|  Norma Varden  | … |  Rouva Cunningham   |
|  Robert Gist  | … |  Leslie Hennessy   |
Alfred Hitchcockin cameorooli nähdään elokuvan alkupuolella: hän kantaa kontrabassoa ja astuu junaan.
Aiheesta muualla

Muukalaisia junassa Internet Movie Databasessa (englanniksi)
Mäntän kirkko

| Mäntän kirkko |
| --- | --- |

Koordinaatit:  62°01′39.8″N, 024°37′24″E
Seurakunta:  Mänttä-Vilppulan seurakunta
Rakentamisvuosi:  1928
Suunnittelija:  W. G. Palmqvist
Materiaali:  kivi
Istumapaikkoja:  450
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Mäntän kirkko on vuonna 1928 valmistunut arkkitehti W. G. Palmqvistin suunnittelema kivikirkko Mäntän keskustassa Mänttä-Vilppulan kaupungissa. Mäntän seurakunta erotettiin Vilppulasta vuonna 1921 ja kunta vuotta myöhemmin. Itsenäisen seurakunnan perustamisen yhtenä edellytyksenä oli G. A. Serlachius Oy:n päätös rakennuttaa ja lahjoittaa seurakunnalle oma kirkko. Niinpä yhtiö rakennutti kirkon omalla kustannuksellaan. Rakennukseen mahtuu noin 450 henkeä. Kirkko on pohjaratkaisultaan ristinmuotoinen ja se edustaa tyyliltään lähinnä pohjoismaista uusbarokkia. Kellotapulin korkeus on 37 metriä ja kirkkosalin kupoli on 13 metriä lattiatasosta.
Tornilliseen leveärunkoiseen pitkäkirkkoon liittyy matalampi monikulmainen kuori. Sivuilla on satulakattoiset kylkiäiset, joista toinen avautuu kirkkosaliin ja toisessa on seurakuntasali. Ulkoseiniltään vaaleanruskeaksi rapattu kirkko on rakennettu osaksi kivestä ja osaksi tiilestä. Tornin yläosa on mukailtu barokkimaisen kaartuvaksi. Kirkkosalia kattaa kookas ristiholvi.
Mäntän kirkon erityispiirre on runsas taiteen käyttö sisustuksessa. Alttaritaulun on maalannut Alvar Cawén. Taulu esittää Mariaa ja Jeesus-lasta lampaiden ympäröimänä. Se on paikallinen tulkinta jouluevankeliumista. Mallina ollut mänttäläinen nainen istuu lapsi sylissään Joenniemen kartanon lampaiden ympäröimänä. Maalauksen värien pehmeät pohjasävyt on otettu luonnosta. Alttaritaulun sivuilla olevat lasimaalaukset ovat myös Alvar Cawénin työtä, kun taas urkuparven lasimaalauksen on tehnyt Eric O. W. Ehrström. Kirkko on museoviraston suojelukohde.
Hannes Autereen yhteensä 35 puuveistosta ovat kansanomaisia kristinuskon, kirkollisen elämän ja historian kuvauksia. Alttarikaiteen puureliefit kuvaavat Jeesuksen elämänvaiheita. Saarnatuolin aihepiiri esittää kirkollista elämää, jota Autere on höystänyt huumorilla. Raamatun tapahtumat ja sen henkilöhahmot ovat joidenkin veistosten aiheita. Neitsyt Maria Jeesus-lapsi sylissään, Pietari avaimineen sekä neljä evankelistaa ovat saaneet paikkansa saarnatuolin kaiteessa. Katoksen päällä on Ihmisen Poika käsissään Jumalan sanan kaksiteräinen miekka. Urkuparven kaiteen yhdeksän reliefiä kuvaavat Suomen kansan muinaista elämää ja työntekoa.
Aiheesta muualla

Mäntän kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Mänttä-Vilppulan seurakunta, Mäntän kirkko (Arkistoitu – Internet Archive)
Mäntän seurakunnan kirkko. G. A. Serlachius Oy:n kaunis lahjoitus, Helsingin Sanomat, 16.09.1928, nro 252, s. 18, Kansalliskirjaston digitaaliset aineistot
Uudenaikaiset urut, Suomen Kuvalehti, 10.11.1928, nro 46, s. 21, Kansalliskirjaston digitaaliset aineistot
NGC 5195

| NGC 5195 |
| --- | --- |
 NGC 5195 (oikealla)
Epookki J2000
Muut nimet:  H I.186, M51B, UGC 8494, APG 85B
Tähdistö:  Ajokoirat
Rektaskensio:  13h 29m 59.590s
Deklinaatio:  +47° 15′ 58.06″
Punasiirtymä:  571
Etäisyys:  25 miljoonaa vv
Tyyppi:  SB0 D ~ 
Kulmaläpimitta:  6.4′×4.6′
Absoluuttinen kirkkaus:  9,6
NGC 5195 on kääpiögalaksi joka on Pyörregalaksin eli M51 kanssa yhdessä. Molemmat galaksit sijaitsevat Ajokoirien tähdistössä 25 miljoonan valovuoden päässä. Nämä galaksit ovat yksi tunnetuimpia galaksipareja. Sen löysi Pierre Méchain 20. maaliskuuta 1781. William Herschel liitti sen katalogiinsa nimellä H I.186 12. toukokuuta 1787.
NGC 5195 on miljoonia vuosia sitten kohdannut massiivisemman M51 galaksin mikä on vääristänyt sen kiekon muodon epäsäännölliseksi.
NGC 5195 galaksista havaitiin supernova 8. huhtikuuta 1945 1945A jonka magnitudi oli 14,0.
Aiheesta muualla

Mohon, Lee: Galaxy NGC 5195 Nasa.  5.1.2016. Viitattu 7.2.2020. (englanniksi)
Garner, Rob: Messier 51 (The Whirlpool Galaxy) Nasa.  19.10.2017. Viitattu 7.2.2020. (englanniksi)
Elizabeth Howell: Whirlpool Galaxy: Exploding With Supernovas Space.com.  13.1.2018. Viitattu 7.2.2020. (englanniksi)
NGC 4889

| NGC 4889 |
| --- | --- |
 Coman galaksijoukko. NGC 4889 on kirkas galaksi vasemmalla.
Epookki J2000
Muut nimet:  NGC 4884, UGC 08110, MCG +05-31-077
Tähdistö:  Bereniken hiukset
Rektaskensio:  13h 00m 08,1s
Deklinaatio:  +27° 58′ 37″
Punasiirtymä:  0,021665
Säteisliike:  6 496 km/s
Etäisyys:  319 × 109 vv
Tyyppi:  E4
Näennäinen kirkkaus:  12,9
NGC 4889 (tunnetaan myös nimellä NGC 4884) on erittäin suuri elliptinen galaksi Coman galaksijoukossa, Bereniken hiusten tähdistössä. Se on galaksijoukon kirkkain galaksi. NGC 4889:n näennäinen kirkkaus on 12,9. Galaksi sijaitsee noin 319 miljoonan valovuoden päässä Maasta ja etenee siitä poispäin 6 496 kilometrin sekuntinopeudella. Galaksin punasiirtymä on noin 0,0217.
NGC 4889:n keskustassa on yksi suurimmista tunnetuista mustista aukoista. Sen massaksi on arvioitu 21 miljardia (paras arvio; mahdollisesti 6−37 miljardia) Auringon massaa.
Aiheesta muualla

Coma Cluster (NGC 4889 and NGC 4874)
Nicolás Navarro (argentiinalainen jalkapalloilija)

| Mitalit | Mitalit | Mitalit |  |
| --- | --- | --- | --- |
|  Nicolás Navarro Kayserisporin peliasussa vuonna 2012. |  Nicolás Navarro Kayserisporin peliasussa vuonna 2012. |  Nicolás Navarro Kayserisporin peliasussa vuonna 2012. |  |
Maa:   Argentiina
Miesten jalkapallo
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | jalkapallo |  |
Nicolás Gastón Navarro (s. 25. maaliskuuta 1985 Buenos Aires, Argentiina) on argentiinalainen jalkapallomaalivahti. Hän edustaa Argentiinan Primera Divisiónissa pelaavaa Arsenal de Sarandía.
Navarro on edustanut urallaan myös argentiinalaisia Argentinos Juniorsia, River Platea, Tigreä, Gimnasiaa ja San Lorenzoa, italialaista Napolia, turkkilaista Kayserisporia ja meksikolaista Querétaro FC:tä.
Navarro oli mukana Argentiinan kultaa voittaneessa joukkueessa kesäolympialaisissa 2008.
Aiheesta muualla

Nicolás Navarro Kansainvälinen olympiakomitea. (englanniksi)
Argentiinan joukkue – Kesäolympialaiset 2008
1 Ustari |
2 Garay |
3 Monzón |
4 Zabaleta |
5 Gago |
6 Fazio |
7 Sosa |
8 Banega |
9 Lavezzi |
10 Riquelme |
11 Di María |
12 Pareja |
13 Acosta |
14 Mascherano |
15 Messi |
16 Agüero |
17 Buonanotte |
18 Romero |
22 Navarro |
Valmentaja Batista
Kyminlinnan lampi

| Kyminlinnan lampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kotka
Koordinaatit:  60°30′21″N, 26°53′04″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kymijoen alaosan alue (14.11)
Laskujoki:  ei laskuojaa 
Taajamat:  Kotkan kaupunki
Järvinumero:  14.111.1.001
Mittaustietoja
Pinnankorkeus:  10 m  
Pituus:  100 m  
Leveys:  30 m  
Rantaviiva:  0,377 km  
Pinta-ala:  0,967 ha  
Saaria:  ei saaria 
 fiKyminlinnan lampi 
Kyminlinnan lampi  on Kymenlaaksossa Kotkassa, Kyminlinnassa sijaitseva lampi.
Maantietoa

Lammen pinta-ala on 97 aaria, se on 100 metriä pitkä ja 50 metriä leveä. Se sijaitsee Kotkan Hovinsaaressa olevassa Kyminlinnassa sen lounaispään kulmauksen painanteessa. Lammen rannan ympäristö on suota. Sen rantaviivan pituus on 380 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kymijoen alaosan alueella (14.11), jonka Kymijoen suuhaarojen alueeseen (14.111) järvi kuuluu. Järven vedenpinnan korkeus on noin 10 metriä mpy. Linnapihalle on kaivettu oja, jonka toinen pää on johdettu lammelle. Hovinsaarta kiertää kaksi Kymijoen suualueen haaraa, jonne vedet lopulta joutuvat.
Historiaa

Vuosien 1967, 1980 ja myös 1988 peruskartoissa oli lampi piirretty huomattavasti nykyistä suurempana. Lampi lienee kasvamassa umpeen.
Nous, on veut des violons

|  Nous, on veut des violons> Kappaleen tiedot |
| --- | --- |
Esittäjä(t):  Morgane
Säveltäjä(t):  Claude Barzotti
Sanoittaja(t):  Anne-Marie Gaspard
Euroviisutiedot
Vuosi:  1992
Maa:  Belgia
Kieli:  ranska
Sijoitus:  20.
Pisteet:  11
Sanat:  sanoitus
Muuta:  Kapellimestarina Frank Fiévez
Nous, on veut des violons on Morganen esittämä kappale, joka edusti Belgiaa vuoden 1992 Eurovision laulukilpailussa Ruotsin Malmössä.
Kappale sijoittui Euroviisuissa 23 maan joukosta sijalle 20. 11 pisteellä.
My Funeral

| My Funeral> Tiedot |
| --- | --- |
Toiminnassa:  2005–
Tyylilaji:  Dark thrash metal
Kotipaikka:  Helsinki
Laulukieli:  Englanti
Jäsenet:  Ilkka Sepponen, laulu, basso   Joonas Kiviniemi, kitara, taustalaulu   Carlos Correa, kitara, taustalaulu   Tomi Louhesto, rummut  
Levy-yhtiö:  Inverse Records
Aiheesta muualla
Kotisivut
Infobox OKNimi-testi OK: 
My Funeral on vuonna 2005 Jyväskylässä perustettu thrash metal yhtye. Nykyisin yhtye vaikuttaa Helsingissä. Yhtye edustaa synkkää thrash metallia, jossa on vaikutteita myös crossover thrashista, heavy metalista ja hardcore punkista. Yhtye on maininnut vaikutteikseen Motörheadin, Iron Maidenin, Panteran ja Hatebreedin.